

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

«ΑΓΓΛΙΚΕΣ ΣΠΟΥΔΕΣ: ΛΟΓΟΤΕΧΝΙΑ ΚΑΙ ΠΟΛΙΤΙΣΜΟΣ» Ειδίκευση: Αγγλόφωνη λογοτεχνία και πολιτισμός

του 19ου και 20ου αιώνα

2021-2023

ΟΔΗΓΟΣ ΣΠΟΥΔΩΝ

2019-21

ΟΔΗΓΟΣ ΣΠΟΥΔΩΝ

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

ΤΜΗΜΑ ΑΓΓΛΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ

ΤΟΜΕΑΣ ΛΟΓΟΤΕΧΝΙΑΣ-ΠΟΛΙΤΙΣΜΟΥ

ΔΙΑΡΘΡΩΣΗ ΤΟΥ ΤΜΗΜΑΤΟΣ

ΑΓΓΛΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ

**2021-2022**

|  |  |
| --- | --- |
| ΠΡΟΕΔΡΟΣ | Ασπασία Βελισσαρίου |
| ΑΝΑΠΛΗΡΩΤΡΙΑ ΠΡΟΕΔΡΟΣ | Αγγελική Τζάννε |
| ΔΙΕΥΘΥΝΤΗΣ TΟΜEΑ ΓΛΩΣΣΑΣ-ΓΛΩΣΣΟΛΟΓΙΑΣ:  | Νίκος Σηφάκης |
| ΔΙΕΥΘΥΝΤΡΙΑ TΟΜΕΑ ΛΟΓΟΤΕΧΝΙΑΣ-ΠΟΛΙΤΙΣΜΟΥ:  | Βασιλική Μαρκίδου |

**Συντονιστική Επιτροπή του ΠΜΣ**

**«Αγγλικές Σπουδές: Λογοτεχνία και Πολιτισμός»**

|  |  |
| --- | --- |
| ΔΙΕΥΘΥΝΤΡΙΑ ΠΜΣ | Ευτέρπη Μήτση |
| AΝΑΠΛΗΡΩΤΡΙΑ ΔΙΕΥΘΥΝΤΡΙΑ | Βασιλική Μαρκίδου |
| ΜΕΛΗ ΣΥΝΤΟΝΙΣΤΙΚΗΣ ΕΠΙΤΡΟΠΗΣ | Σταματίνα ΔημακοπούλουMίνα ΚαραβαντάΚωνσταντίνος ΜπλατάνηςΧριστίνα Ντόκου |

|  |  |
| --- | --- |
| Γραμματεία ΠΜΣ | Στέλλα Καραγιάννη Κυψέλη 709 (7ος όροφος) Τηλ: 210 7277771E-mail: [skarag@enl.uoa.gr](file:///C%3A%5CUsers%5Cefter%5CDownloads%5Cskarag%40enl.uoa.gr) |

|  |  |
| --- | --- |
| ΙΣΤΟΣΕΛΙΔΑ ΤΜΗΜΑΤΟΣ | [http://www.enl.uoa.gr](http://www.enl.uoa.gr/) |
| ΙΣΤΟΣΕΛΙΔΑ ΠΜΣ  | <http://www.enl.uoa.gr/metaptyxiakes-spoydes/agglikes-spoydes-logotexnia-kai-politismos.html> |

Πρόγραμμα Μεταπτυχιακών Σπουδών

**1. Σκοπός του ΠΜΣ και Ειδικεύσεις**

Το αγγλόφωνο Πρόγραμμα Μεταπτυχιακών Σπουδών (ΠΜΣ) «Αγγλικές Σπουδές: Λογοτεχνία και Πολιτισμός» του Τμήματος Αγγλικής Γλώσσας και Φιλολογίας (ΤΑΓΦ) του Εθνικού και Καποδιστριακού Πανεπιστημίου Αθηνών (ΕΚΠΑ) έχει ως σκοπό την παροχή υψηλού επιπέδου μεταπτυχιακής εκπαίδευσης καθώς και την ανάπτυξη και την προώθηση της γνώσης και της έρευνας στα επιστημονικά πεδία της αγγλόφωνης λογοτεχνίας, της λογοτεχνικής κριτικής και των πολιτισμικών σπουδών. Το ΠΜΣ συμβάλλει στην ενίσχυση των μεταπτυχιακών σπουδών στα ελληνικά πανεπιστήμια, έχοντας ως πρωταρχικό σκοπό τη διεθνή προβολή του Τμήματος Αγγλικής Γλώσσας και Φιλολογίας. Στοχεύει στην ανάπτυξη εξειδικευμένου εκπαιδευτικού, ερευνητικού και επιστημονικού δυναμικού με υψηλού επίπεδου κατάρτιση που θα στελεχώσει την εκπαίδευση σε όλες τις βαθμίδες, και ειδικά στην τριτοβάθμια, σε ερευνητικά και επιστημονικά κέντρα, κέντρα επιμόρφωσης εκπαιδευτικών και γενικότερα θα ανταποκρίνεται στις αυξανόμενες ανάγκες της ελληνικής κοινωνίας σε εξειδικευμένο επιστημονικά προσωπικό. Συγκεκριμένα, στόχος του ΠΜΣ είναι να καλλιεργήσει τη συστηματική προσέγγιση, ερμηνεία και διεπιστημονική κριτική ανάλυση των κειμένων της αγγλόφωνης λογοτεχνίας και τη μελέτη των πολιτισμικών φαινομένων με τη σκευή σύγχρονων κριτικών και θεωρητικών προσεγγίσεων. Ιδιαίτερη έμφαση δίνεται στο ρόλο των διαπολιτισμικών επιρροών στον ευρύτερο χώρο της αγγλόφωνης λογοτεχνίας αλλά και στη διάδρασή του με αυτόν της ελληνικής λογοτεχνίας και του πολιτισμού.

Το ΠΜΣ οδηγεί στην απονομή Διπλώματος Μεταπτυχιακών Σπουδών στις «Αγγλικές Σπουδές: Λογοτεχνία και Πολιτισμός», μετά την πλήρη και επιτυχή ολοκλήρωση των σπουδών με βάση το πρόγραμμα σπουδών, στις εξής ειδικεύσεις:

(1) Το ελληνικό στοιχείο στην αγγλόφωνη λογοτεχνία

(2) Αγγλόφωνο θέατρο από την Αναγέννηση έως σήμερα

(3) Αγγλόφωνη λογοτεχνία και πολιτισμός του 19ου και 20ου αιώνα

Η ειδίκευση που θα ενεργοποιείται ανά ακαδημαϊκό έτος επιλέγεται από τη Συνέλευση του ΤΑΓΦ και ανακοινώνεται με την ανάρτηση της εκάστοτε προκήρυξης του προγράμματος. Το πρόγραμμα σπουδών εξελίσσεται και προσαρμόζεται ανά διετία. Η Συνέλευση του ΤΑΓΦ έχει την ευθύνη της συνεχούς αξιολόγησης και της συνολικής α­πο­­τί­­μησής του μετά το πέρας της διε­τούς λειτουργίας του.

Οι τίτλοι απονέμονται από το Τμήμα Αγγλικής Γλώσσας και Φιλολογίας του Εθνικού και Καποδιστριακού Πανεπιστημίου Αθηνών.

Ο **Οδηγός Σπου­­δών** του ΠΜΣ παρέχει πληροφορίες σχετικά με την επι­στη­­μονική φυσι­ο­­γνωμία, το περιεχόμενο των σπουδών και τον τρόπο λειτουρ­γίας του ΠΜΣ.

**2. Ίδρυση**

Το ΠΜΣ ιδρύθηκε κατόπιν δημοσίευσης της υπ’ αριθμ. 1110/10-12-2018Απόφασης της Πανεπιστημιακής Συγκλήτου του Εθνικού και Καποδιστριακού Πανεπιστημίου Αθηνών (ΕΚΠΑ) περί έγκρισης Κανονισμού Προγράμματος Μεταπτυχιακών Σπουδών του Τμήματος Αγγλικής Γλώσσας και Φιλολογίας με τίτλο «Αγγλικές Σπουδές: Λογοτεχνία και Πολιτισμός», ΦΕΚ 5878/31-12-2018, τ. Β’ και ο οποίος τροποποιήθηκε κατόπιν δημοσίευσης της υπ’ αριθμ. 647/26-05-2021 Απόφασης της Πανεπιστημιακής Συγκλήτου του Εθνικού και Καποδιστριακού Πανεπιστημίου Αθηνών (ΕΚΠΑ) περί τροποποίησης Κανονισμού Προγράμματος Μεταπτυχιακών Σπουδών του Τμήματος Αγγλικής Γλώσσας και Φιλολογίας με τίτλο «Αγγλικές Σπουδές: Λογοτεχνία και Πολιτισμός», ΦΕΚ 2405/07-06-2021, τ. Β’.

**3. Χρηματοδότηση ΠΜΣ**

Το κόστος λειτουργίας του ΠΜΣ «Αγγλικές Σπουδές: Λογοτεχνία και Πολιτισμός» θα καλύ­πτεται από τον προϋπολογισμό του ΕΚΠΑ, τον προϋπολογισμό του Υπουργείου Παιδείας, Έρευνας και Θρη­σκευ­μάτων, δωρεές, παροχές, κληροδοτήματα και κάθε είδους χορηγίες φορέ­ων του δημόσιου ή του ιδιωτικού τομέα, πόρους από ερευνητικά προγράμματα, πόρους από προγράμματα της Ευρωπαϊκής Ένωσης ή άλλων διεθνών οργανισμών, μέρος των εσόδων των Ειδικών Λογαριασμών Κονδυλίων Έρευνας (ΕΛΚΕ) του ΑΕΙ, κάθε άλλη νόμιμη πηγή.

**4. Χρονική διάρκεια λειτουργίας του ΠΜΣ**

Το ΠΜΣ έχει ορίζοντα δεκαετίας. Λειτουργεί από το ακαδημαϊκό έτος 2019-2020 για 5 έτη και ε­φό­σον πληροί τα κριτήρια της εσωτε­ρικής και εξωτερικής αξιολόγησης, σύμφωνα με την παρ. 8 του άρθρου 32 και την παρ. 6 του άρθρου 44 του Ν.4485/2017, θα συνεχιστεί για ακόμη 5 έτη.

**5. Υλικοτεχνική υποδομή του Τμήματος**

Για τις ανάγκες των φοιτητών/τριών, το Τμήμα διαθέτει (α) εξοπλισμένη Βιβλιοθήκη (πλέον ενταγμένη στην κεντρική βιβλιοθήκη της Φιλοσοφικής Σχολής), (β) Εργαστήριο Πολυμέσων για την Επεξεργασία Λόγου και Κειμένων (Αιθ. 723) και (γ) Κέντρο Αυτοεκπαίδευσης και Παραγωγής Εκπαιδευτικού Υλικού (Αιθ. 905).

**6. Παροχές σε φοιτητές/τριες του ΠΜ**

**Σύμβουλος Σπουδών**

Για κάθε φοιτητή/τρια του ΠΜΣ η Συντονιστική Επιτροπή (ΣΕ) ορίζει ως Σύμβουλο Σπουδών ένα μέλος ΔΕΠ του Τμήματος. Ο/Η φοιτητής/τρια απευθύνεται στον/στην σύμβουλό του/της για να συζητήσει τυχόν προβλήματα που αντιμετωπίζει κατά τη διάρκεια της φοίτησής του/της, και για να τον/την συμβουλευτεί για τις ακαδημαϊκές δραστηριότητες που επι­θυ­­μεί να αναπτύξει.

**Χώρος (συν)εργασίας και χρήσης του διαδικτύου**

Όλοι/ες οι φοιτητές/τριες του ΠΜΣ μπορούν να χρησιμοποιούν τους Η/Υ που υπάρχουν στο Εργαστή­ρι­ο Πολυμέσων (723), στο Κέντρο Αυτοεκπαίδευσης (905) και στη Βιβλιοθήκη της Φιλοσοφικής Σχολής, καθώς και τη σύνδεση με το διαδίκτυο στους συγκεκριμένους χώρους, για την έρευνά τους.

**Ηλεκτρονική Τάξη (e-class)**

Οι φοιτητές/τριες του ΠΜΣ έχουν πρόσβαση στην πλατφόρμα e-class στην οποία οι διδάσκοντες/ουσες του ΠΜΣ αναρτούν εκπαιδευτικό υλικό.

**Ηλεκτρονική διεύθυνση**

Δίνεται ηλεκτρονική διεύθυνση σε όλους/ες τους/τις μεταπτυχιακούς/ές φοιτητές/τριες από το Υπολο­γι­στικό Κέντρο του ΕΚΠΑ. Για τη διαδικασία παροχής e-mail μπορούν να απευθυνθούν στη Γραμμα­τεία του Τμήματος (Κυψέλη 411).

**Συνέδρια και ημερίδες**

Το Τμήμα οργανώνει ποικίλες εκδηλώσεις, όπως διεθνή συνέδρια, ημερίδες, διαλέξεις από σημαντι­κούς/ές Έλληνες/ίδες ή αλλοδαπούς/ές επιστήμονες, καλλιτέχνες και δημιουργούς. Οι μεταπτυχιακοί/ές φο­ιτητές/τριες ενθαρρύνονται να συμμετέχουν σε αυτές τις εκδηλώσεις. Παράλληλα, ενθαρρύνονται να παρακολουθούν τις επιστημονικές δραστηριότητες και εξελίξεις στον ελληνικό και διεθνή χώρο και να μετέχουν σε συνέδρια και εκδηλώσεις.

**Άλλες Παροχές**

Χορήγηση ΝΑΙ Επισκεφθείτε τον παρακάτω σύνδεσμο στην ιστοσελίδα του

υποτροφιών Τμήματος σχετικά με προσφερόμενες υποτροφίες

 <http://www.enl.uoa.gr/ypotrofies.html>

Φοιτητική ΝΑΙ Δεν προβλέπεται από σχετική διάταξη αλλά χορηγείται κατά

ταυτότητα πάγια τακτική.

Φοιτητικό NAI Σύμφωνα με τις σχετικές νομοθετικές ρυθμίσεις και την

εισιτήριο α­πό­φαση της Συγκλήτου παρέχεται για το χρονικό διάστημα

 που έχει ορισθεί ως ελάχιστη διάρκεια σπουδών

 προ­­σα­υ­ξημένο κατά 2 χρόνια

Βιβλιάριο ΝΑΙ Ισχύουν τα ίδια που ισχύουν για το φοιτητικό εισιτήριο.

περίθαλψης

Σίτιση ΝΑΙ Ισχύουν τα ίδια που ισχύουν για το φοιτητικό εισιτήριο.

Συγγράμματα ΟΧΙ Δεν προβλέπεται από σχετική διάταξη η χορήγηση

 δωρεάν συγγραμμάτων.

Συμμετοχή σε ΝΑΙ Σύμφωνα με τους σχετικούς νόμους προβλέπεται συμμετοχή

όργανα στη Συνέλευση του Τμήματος

Οι φοιτητές/τριες σύμφωνα με το άρθρο 2 του νόμου 3685/08 οφείλουν να εκλέξουν 2 εκ­προσώ­πους που θα τους εκπροσωπούν στα συλλογικά όργανα του Τμήματος και του Πανε­πιστημίου γενι­κό­τερα. Οι εκπρόσωποι έχουν δικαίωμα και υποχρέωση να συμμετέχουν στις Συνελεύ­σεις του Τμήματος.

**7. Τρόπος εισαγωγής**

Η επιλογή των φοιτητών/τριών γίνεται σύμφωνα με το νόμο 4485/2017 και τις προβλέψεις του Κανονισμού Μεταπτυχιακών Σπουδών. Ο μέγιστος αριθμός μεταπτυχιακών φοιτητών/τριών στο ΠΜΣ είναι 15 ανά ακαδημαϊκό έτος και ανά ειδίκευση.

**Α) Προκηρύξεις - Προϋποθέσεις και δικαιολογητικά εισαγωγής**

Κάθε Μάϊο ή Ιούνιο, με απόφαση της Συνέλευσης του Τμήματος, δημοσιεύεται και αναρτάται στην ιστοσελίδα του Τμήματος και του Ιδρύματος προκήρυξη για την εισαγωγή μεταπτυχιακών φοιτητών/τριών στο ΠΜΣ. Οι σχετικές αιτήσεις μαζί με τα απαραίτητα δικαιολογητικά (πέραν των συστατικών επιστολών) αποστέλλονται ηλεκτρονικά σε ένα ενιαίο αρχείο pdf στη Γραμματεία του ΠΜΣ, σε προθεσμία που ορίζεται κατά την προκήρυξη και μπορεί να παραταθεί με απόφαση της Συνέλευσης του Τμήματος.

Τα δικαιολογητικά που οφείλουν να καταθέσουν οι ενδιαφερόμενοι/ες είναι τα εξής:

1. αίτηση σε ειδικό έντυπο (διαθέσιμο σε ψηφιακή μορφή στην ιστοσελίδα του Τμήματος http://www.enl.uoa.gr/hlektronikes-yphresies/hlektronika-entypa.html)
2. πλήρες βιογραφικό σημείωμα το οποίο συμπληρώνεται σε ειδικό έντυπο(διαθέσιμο σε ψηφιακή μορφή στην ιστοσελίδα του Τμήματος http://www.enl.uoa.gr/hlektronikes-yphresies/hlektronika-entypa.html*)*
3. επικυρωμένο αντίγραφο πτυχίου ή βεβαίωση περάτωσης σπουδών
4. επικυρωμένα αντίγραφα τυχόν άλλων τίτλων σπουδών σε συναφή γνωστικά αντικείμενα
5. πιστοποιητικό αναλυτικής βαθμολογίας
6. δύο συστατικές επιστολές σε ειδικό έντυπο διαθέσιμο στην ιστοσελίδα του Τμήματος (αποστέλλονται απευθείας από τους/ις συστήνοντες/ουσες στη Γραμματεία).
7. για τους/τις υποψήφιους/ες που δεν είναι πτυχιούχοι Τμημάτων Αγγλικής Γλώσσας και Φιλολογίας, πιστοποίηση γνώσης της Αγγλικής (επίπεδο Γ2 «άριστη γνώση»)
8. μόνον για τους/τις αλλοδαπούς/ές υποψήφιους/ες απαιτείται επιπλέον πιστοποίηση ελληνομάθειας (επίπεδο Β1 «καλή γνώση»)
9. πιστοποιητικά γνώσης άλλων γλωσσών (εκτός της ελληνικής και αγγλικής), εφόσον υπάρχουν
10. αποδεικτικά συναφούς επιστημονικής δραστηριότητας (π.χ. δημοσιεύσεις σε επιστημονικούς τόμους ή περιοδικά, παρουσιάσεις σε συνέδρια, κοκ.), εφόσον υπάρχουν
11. υποβάλλονται επιπλέον εργασίες με θέμα την αγγλόφωνη λογοτεχνία και τον πολιτισμό ή συναφές αντικείμενο που έχουν εκπονηθεί και βαθμολογηθεί στο πλαίσιο προπτυχιακών ή μεταπτυχιακών σπουδών.

Οι φοιτητές/τριες από ιδρύματα της αλλοδαπής πρέπει να προσκομίσουν αναγνώριση του τίτλου σπουδών πρώτου κύκλου από τον ΔΟΑΤΑΠ, σύμφωνα με το άρ.34, παρ. 7 του Ν. 4485/17, όπως τροποποιήθηκε και ισχύει με το άρθρο 101 παρ. 5 του Ν.4547/2018).

Η πληρότητα και νομιμότητα των αιτήσεων και των δικαιολογητικών για κάθε υποψήφιο/α εξετάζονται από τη Γραμματεία του Τμήματος και τη ΣΕ. Οι υποψήφιοι/ες που πληρούν τις προϋποθέσεις του νόμου και του Κανονισμού Μεταπτυχιακών Σπουδών προσέρχονται στις εξετάσεις.

**Β) Γραπτές και προφορικές εξετάσεις**

Οι γραπτές και προφορικές εξετάσεις διενεργούνται στο κτήριο της Φιλοσοφικής Σχολής την ημερομηνία που ανακοινώνει η Γραμματεία στην ιστοσελίδα του Τμήματος. Οι εξετάσεις (γραπτές και προφορικές) διεξάγονται στην αγγλική γλώσσα. Πληροφορίες για τη δομή και τη διάρκεια των γραπτών και προφορικών εξετάσεων αναρτώνται στην ιστοσελίδα του Τμήματος παράλληλα με την προκήρυξη.

**Γ) Κριτήρια επιλογής υποψηφίων**

Για την επιλογή των υποψηφίων στο ΠΜΣ συνεκτιμώνται τα εξής κριτήρια:

Α. Η επίδοση των υποψηφίων στη γραπτή και στην προφορική εξέταση.

Β. Το βιογραφικό σημείωμα του υποψηφίου από το οποίο συνυπολογίζονται τα εξής:

1. Ο γενικός βαθμός πτυχίου, ο οποίος απαιτείται να είναι τουλάχιστον «Λίαν Καλώς». Κατ’ εξαίρεση μπορούν να γίνουν δεκτοί υποψήφιοι/ες με μικρότερο βαθμό πτυχίου εάν έχουν βαθμολογηθεί με «Λίαν Καλώς» σε τυχόν πτυχιακή εργασία ή σε μαθήματα που σχετίζονται με τις ειδικεύσεις του ΠΜΣ, ή εάν διαθέτουν δεύτερο πτυχίο, μεταπτυχιακό τίτλο, πλούσιο ερευνητικό έργο ή εργασιακή εμπειρία.

2. Η βαθμολογία σε προπτυχιακά μαθήματα σχετικά με το αντικείμενο του ΠΜΣ.

3. Η επίδοση σε πτυχιακή εργασία, όπου προβλέπεται, ή σε ερευνητικές εργασίες που εκπονήθηκαν στο πλαίσιο προπτυχιακών σπουδών.

4. Τυχόν ερευνητική δραστηριότητα των υποψηφίων σχετική με το ΠΜΣ.

5. Άριστη γνώση της αγγλικής γλώσσας και καλή γνώση άλλων γλωσσών.

6. Συναφής επιστημονική δραστηριότητα (παρακολούθηση σεμιναρίων, συμμετοχή σε συνέδρια ή ερευνητικά προγράμματα, δημοσιεύσεις, κλπ.).

7. Οι συστατικές επιστολές.

Με βάση τα συνολικά κριτήρια, η ΣΕ καταρτίζει τον πίνακα αξιολόγησης των φοιτητών/τριών και τον καταθέτει προς έγκριση στη Συνέλευση. Οι ισοβαθμούντες με τον/την τελευταίο/α επιτυχόντα/ούσα γίνονται δεκτοί, σε ποσοστό που δεν υπερβαίνει το 10% του ανώτατου αριθμού εισακτέων.

Ο πίνακας επιτυχόντων/ουσών εγκρίνεται από τη Συνέλευση του Τμήματος και αναρτάται στην ιστοσελίδα του Τμήματος. Οι επιτυχόντες/ούσες θα πρέπει να εγγραφούν στη Γραμματεία του ΠΜΣ εντός 10 εργάσιμων ημερών από την απόφαση της Συνέλευσης σε ημερομηνία που ανακοινώνεται από τη Γραμματεία. Σε περίπτωση μη εγγραφής ενός/μίας ή περισσοτέρων φοιτητών/τριών, θα κληθούν να εγγραφούν στο Πρόγραμμα επιλαχόντες/ούσες, εφόσον υπάρχουν, με βάση τη σειρά τους στον εγκεκριμένο αξιολογικό πίνακα.

**8. Φοίτηση στο ΠΜΣ**

Το ΠΜΣ «Αγγλικές Σπουδές: Λογοτεχνία και Πολιτισμός» διεξάγεται στην αγγλική γλώσσα.

Το ΠΜΣ ξεκινά το χειμερινό εξάμηνο του ακαδημαϊκού έτους ανά διετία.

Η χρονική διάρκεια φοίτησης στο ΠΜΣ που οδηγεί στη λήψη Διπλώματος Μεταπτυχιακών Σπουδών (ΔΜΣ) ορίζεται σε 3 ακαδημαϊκά εξάμηνα. Τα δυο πρώτα εξάμηνα (χειμερινό και το εαρινό) είναι διδακτικά, ενώ το τρίτο προβλέπεται για τη συγγραφή διπλωματικής εργασίας (ΔΕ). Ο ανώτατος επιτρεπόμενος χρόνος ολοκλήρωσης των σπουδών, ορίζεται στα 3 ακαδημαϊκά εξάμηνα.

Κάθε εξάμηνο περιλαμβάνει 13 εβδομάδες διδασκαλίας και τρεις εβδομάδες εξετάσεων. Σε περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα αναπλήρωσης αναρτώνται στην ιστοσελίδα του ΤΑΓΦ.

Το σύνολο των Πιστωτικών Μονάδων (ECTS) που απαιτούνται για την απόκτηση του ΔΜΣ ανέρχονται σε 90 (30 ανά εξάμηνο). Το ΠΜΣ προσφέρει συνολικά 6 μεταπτυχιακά μαθήματα κατά τη διάρκεια των δύο πρώτων εξαμήνων σπουδών, τρία σε κάθε εξάμηνο. Κάθε μάθημα αντιστοιχεί σε 10 ECTS. Στο Γ᾽ εξάμηνο εκπονείται η Διπλωματική Εργασία, η οποία αντιστοιχεί σε 30 ECTS.

Η παρακολούθηση των μαθημάτων/εργαστηρίων κ.λπ. είναι **υποχρεωτική**. Οι μεταπτυχιακοί/ές φοιτητές/τριες επιτρέπεται να έχουν μέχρι δύο δικαιολογημένες απουσίες ανά εξαμηνιαίο μάθημα, για ιατρικούς λόγους για τους οποίους θα προσκομίζουν τις απαραίτητες βεβαιώσεις από δημόσια νοσοκομεία ή για σοβαρούς προσωπικούς λόγους με υπεύθυνη δήλωση του ενδιαφερομένου. Σε περίπτωση υπέρβασης, εξαιτίας ειδικών και εξαιρετικών λόγων, ο/η φοιτητής/τρια υποβάλλει προς έγκριση αίτηση με τα σχετικά δικαιολογητικά στη ΣΕ η οποία θέτει το ζήτημα στη Συνέλευση του Τμήματος. Σε περίπτωση που η αίτηση απορριφθεί, ο/η φοιτητής/φοιτήτρια διαγράφεται από το μητρώο φοιτητών/τριών του ΠΜΣ.

Η διδασκαλία των μαθημάτων γίνεται διά ζώσης. Οι διδακτικές ώρες για κάθε μάθημα είναι τρεις την εβδομάδα. Επιπλέον των ωρών αυτών και προκειμένου να καλυφθούν οι ανάγκες σεμιναρίων, εργαστηρίων και πρακτικών ασκήσεων είναι δυνατόν να προστεθούν και άλλες ώρες στο πρόγραμμα, ύστερα από απόφαση της Συνέλευσης του Τμήματος. Τα μαθήματα πραγματοποιούνται στην αγγλική γλώσσα.

**9. Εξετάσεις και αξιολόγηση μεταπτυχιακών φοιτητών/τριών**

Ο τρόπος αξιολόγησης των φοιτητών/τριών στα επιμέρους μαθήματα του ΠΜΣ αποφασίζεται από τον/την διδάσκοντα/ουσα και προσδιορίζεται στην περιγραφή του κάθε μαθήματος. Ως γενική αρχή στην αξιολόγηση της επίδοσης των φοιτητών/τριών ισχύει ότι ο τελικός βαθμός κάθε μαθήματος βασίζεται στο συνυπολογισμό δύο τουλάχιστον ανεξάρτητων βαθμολογικών πηγών (π.χ. ερευνητικές εργασίες κατά τη διάρκεια του εξαμήνου, γραπτές ή προφορικές εξετάσεις, προφορικές παρουσιάσεις και άλλες ερευνητικές ή εκπαιδευτικές δραστηριότητες). Σε όσα μαθήματα προβλέπονται εργασίες, αυτές πρέπει να κατατίθενται εντός αυστηρά τηρουμένων προθεσμιών.

Για όσα μαθήματα έχουν εξε­τάσεις, αυτές διενεργούνται τον Ιανουάριο/Φεβρουάριο για το χειμερινό εξάμηνο και τον Ιούνιο για το εαρινό. Δεν προβλέπεται επαναληπτική εξέταση τον Σεπτέμ­βριο.

Εάν μεταπτυχιακός/ή φοιτητής/τρια αποτύχει στην εξέταση μαθήματος ή μαθημάτων, ούτως ώστε σύμφωνα με όσα ορίζονται στον Κανονισμό Μεταπτυχιακών Σπουδών θεωρείται ότι δεν έχει ολοκληρώσει επιτυχώς το πρόγραμμα, εξετάζεται, ύστερα από αίτησή του/της, από τριμελή επιτροπή μελών ΔΕΠ της Σχολής, τα μέλη της οποίας έχουν το ίδιο ή συναφές αντικείμενο με το εξεταζόμενο μάθημα και ορίζονται από τη Συνέλευση του Τμήματος. Από την επιτροπή εξαιρείται ο/η υπεύθυνος/η της εξέτασης διδάσκων/ουσα (άρ. 34, παρ.6, Ν.4485/2017). Αν το μάθημα προβλέπει τελική εργασία, αυτή αναβαθμολογείται από την τριμελή επιτροπή μελών ΔΕΠ.

Η βαθμολογία για κάθε μάθημα, όπως και για τη ΔΕ, ορίζεται με βάση το 6 και άριστα το 10 και κατατίθεται στη Γραμματεία του ΠΜΣ εντός 20 ημερών από τη λήξη της εξεταστικής περιόδου ή της τελικής προθεσμίας κατάθεσης εργασιών.

Για την απόκτηση ΔΜΣ οι μεταπτυχιακοί/ές φοιτητές/τριες οφείλουν να παρακολουθήσουν και να εξεταστούν επιτυχώς στο σύνολο των προσφερόμενων μαθημάτων του ΠΜΣ και να εκπονήσουν μεταπτυχιακή διπλωματική εργασία, συγκεντρώνοντας έτσι 90 ECTS.

Για την απονομή του ΔΜΣ απαιτείται ο/η φοιτητής/τρια να έχει ολοκληρώσει επιτυχώς όλα τα μαθήματα των δύο εξάμηνων, καθώς επίσης και τη διπλωματική εργασία του/της.

Ο τελικός βαθμός του ΔΜΣ είναι ο μέσος όρος α) των βαθμών των μαθημάτων του α’ εξαμήνου, β) των βαθμών των μαθημάτων του β’ εξαμήνου και γ) του βαθμού της ΔΕ.

Ο τελικός βαθμός του ΔΜΣ χαρακτηρίζεται ως εξής:

Άριστα: Βαθμός 10-9

Λίαν Καλώς: Βαθμός 8 -7

Καλώς: Βαθμός 6

**10. Διπλωματική Εργασία (ΔΕ)**

Κατά το Γ' και τελευταίο εξάμηνο του προγράμματος προβλέπεται η εκπόνηση μεταπτυχιακής διπλωματικής εργασίας (ΔΕ). Στο τέλος του Β᾽ εξαμήνου, η ΣΕ δίνει λεπτομερείς οδηγίες για τον τρόπο επιλογής θέματος και τις προθεσμίες υποβολής θέματος και εκπόνησης της ΔΕ. Συνοπτικά, οι μεταπτυχιακοί/ές φοιτητές/τριες επιλέγουν θέμα μέσα από ευρείες θεματικές που προσφέρονται και υποβάλλουν στη ΣΕ αίτηση στην οποία αναγράφεται ο προτεινόμενος τίτλος της διπλωματικής εργασίας, ο/η προτεινόμενος/η επιβλέπων/ουσα και επισυνάπτεται περίληψη της προτεινόμενης εργασίας. Η ΣΕ ορίζει τον/την επιβλέποντα/ουσα της ΔΕ και συγκροτεί τριμελή εξεταστική επιτροπή για την έγκριση της εργασίας, ένα από τα μέλη της οποίας είναι και ο/η επιβλέπων/ουσα (άρ. 34, παρ. 4, Ν. 4485/2017).

Επιβλέποντες/ουσες και μέλη της τριμελούς εξεταστικής επιτροπής της μεταπτυχιακής διπλωματικής εργασίας μπορεί να είναι όλοι/ες οι εν δυνάμει διδάσκοντες/ουσες στο ΠΜΣ.

Ο/Η επιβλέπων/ουσα καθοδηγεί τον/την μεταπτυχιακό/ή φοιτητή/τρια κατά τη διάρκεια της εκπόνησης της ΔΕ και εγκρίνει την τελική υποβολή της εντός της καταληκτικής προθεσμίας. Προγραμματίζει συναντήσεις με τον φοιτητή/τρια, συμβουλεύοντάς τον/την για την κατεύθυνση της έρευνάς του/της, τη βιβλιογραφία και το θεωρητικό και κριτικό πλαίσιο της έρευνας. Ο φοιτητής/τρια υποβάλλει σταδιακά αρχικές και τελικές μορφές κεφαλαίων, για τις οποίες ο/η επιβλέπων/ουσα παρέχει ανατροφοδότηση.

Η γλώσσα συγγραφής της μεταπτυχιακής διπλωματικής εργασίας είναι η αγγλική.

Η ΔΕ, στην οποία αναλογούν 30 ECTS, οφείλει να πληροί τα ακόλουθα κριτήρια σύμφωνα με τα οποία και βαθμολογείται:

• να παρουσιάζει πρωτοτυπία

• να έχει έκταση 18.000-20.000 λέξεις

• να εστιάζει στο θέμα όπως αυτό περιγράφεται στον τίτλο της ΔΕ

• να είναι οργανωμένη σύμφωνα με τα πρότυπα του ακαδημαϊκού δοκιμίου

• να χαρακτηρίζεται από ακρίβεια και σαφήνεια περιεχομένου

• να αποδεικνύει την ικανότητα κριτικής σκέψης του/της φοιτητή/τριας

• να αποτελεί τεκμήριο για την κατανόηση των ευρύτερων σχετικών θεμάτων και την ένταξη του ειδικότερου θέματος σε αυτά

• να έχει επαρκείς βιβλιογραφικές αναφορές μέσα στο κείμενο και η παράθεση της βιβλιογραφίας στο τέλος να είναι με βάση τις διεθνείς προδιαγραφές.

Ως προς τη μορφή της ΔΕ, οι φοιτητές/τριες ακολουθούν τις προβλεπόμενες από το πρόγραμμα οδηγίες (πρότυπο εξωφύλλου και οδηγός μορφής δίνονται από τη Γραμματεία του ΠΜΣ).

Η ΔΕ παραδίδεται σε τρία αντίτυπα και αποστέλλεται σε ηλεκτρονική μορφή στη Γραμματεία του ΠΜΣ εντός της προθεσμίας που έχει ανακοινωθεί κατά την έναρξη του εξαμήνου εκπόνησης της ΔΕ.

Σημειώνεται ότι:

• δεν γίνονται δεκτές εργασίες που υπολείπονται ή υπερβαίνουν κατά πολύ την καθορισμένη έκταση

• παράταση στην υποβολή της ΔΕ δεν δίνεται εκτός αν συντρέχουν σοβαροί λόγοι υγείας και μόνο σε περίπτωση που υποβάλλονται τα απαραίτητα ιατρικά δικαιολογητικά

• η λογοκλοπή αποτελεί αιτία διαγραφής από το μητρώο φοιτητών του ΠΜΣ (βλ. κεφ. 11)

* για να εγκριθεί η εργασία, ο/η φοιτητής/τρια οφείλει να την υποστηρίξει ενώπιον της εξεταστικής επιτροπής σε χρονικό διάστημα ενός μηνός μετά την κατάθεση.

Ο τελικός βαθμός της ΔΕ προκύπτει από το μέσο όρο αξιολόγησης της τριμελούς εξεταστικής επιτροπής. Αν η ΔΕ κριθεί από τους/τις βαθμολογητές/τριες ως μη ικανοποιητική, αν βαθμολογηθεί κάτω από τη βάση από τον/την ένα/μια εκ των δύο, ή αν οι βαθμολογητές/τριες θεωρήσουν ότι η ΔΕ χρήζει βελτιώσεων, μπορούν να ζητήσουν από τον/την μεταπτυχιακό/ή φοιτητή/τρια τη βελτίωσή της, την τροποποίηση ορισμένων τμημάτων ή τη ριζική αναμόρφωσή της σε χρονικό διάστημα ενός μηνός.

Η βαθμολογία της ΔΕ κατατίθεται στη Γραμματεία του Τμήματος όταν θεωρηθεί πως η διαδικασία έχει ολοκληρωθεί. Στην τελική της μορφή (μετά τις όποιες διορθώσεις) η ΔΕ κατατίθεται σε ένα αντίτυπο στη Γραμματεία του Τμήματος. Οι μεταπτυχιακές διπλωματικές εργασίες, εφόσον εγκριθούν από την εξεταστική επιτροπή, αναρτώνται υποχρεωτικά στο Ψηφιακό Αποθετήριο "ΠΕΡΓΑΜΟΣ", σύμφωνα με τις αποφάσεις της Συγκλήτου του ΕΚΠΑ.

**Παρουσίαση εργασιών**

Oι φοιτητές/τριες που συνέγραψαν ενδιαφέρουσες, πρωτότυ­πες και σωστά δομημένες ΔΕ κα­λού­νται να παρουσιάσουν το έργο τους σε ημερίδα που οργα­νώνεται από τον Τομέα Λογοτεχνίας-Πολιτισμού με σκοπό την προβολή της επιστημονικής δραστηριότητας των φοιτητών/τριών του ΠΜΣ. Η προβολή της επιστημονικής δράσης των φοιτητών/τριών αποτελεί προτεραιότητα του ΤΑΓΦ.

**11. Υποχρεώσεις και δικαιώματα μεταπτυχιακών φοιτητών/τριών**

1. Οι μεταπτυχιακοί/ές φοιτητές/τριες έχουν όλα τα δικαιώματα και τις παροχές που προβλέπονται για τους/τις φοιτητές/τριες του Α΄ κύκλου σπουδών, πλην του δικαιώματος παροχής δωρεάν διδακτικών συγγραμμάτων. Το Ίδρυμα υποχρεούται να εξασφαλίσει στους/στις φοιτητές/τριες με αναπηρία ή/και ειδικές ανάγκες προσβασιμότητα στα προτεινόμενα συγγράμματα και τη διδασκαλία (αρ.34, παρ.3, Ν.4485/2017). Για την υποστήριξη των φοιτητών/τριών με αναπηρία κατά τη διάρκεια των σπουδών τους, η Μονάδα Προσβασιμότητας του ΕΚΠΑ έχει αναπτύξει δράσεις όπως η διαμεταγωγή (εξασφάλιση απομακρυσμένης διαπροσωπικής επικοινωνίας με τους/τις συμφοιτητές/τριες, τους/τις καθηγητές/τριες και το διοικητικό προσωπικό του Πανεπιστη­μίου), οι σταθμοί εργασίας στις βιβλιοθήκες, η εξασφάλιση εργαλείων προσβασιμό­τητας κ.τ.λ.

2. Οι μεταπτυχιακοί/ές φοιτητές/τριες καλούνται να συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης, συνέδρια/ημερίδες με γνωστικό αντικείμενο συναφές με αυτό του ΠΜΣ, διαλέξεις ή άλλες επιστημονικές εκδηλώσεις του ΠΜΣ και γενικότερα να παρακολουθούν τις επιστημονικές δραστηριότητες και εξελίξεις στον ελληνικό και διεθνή χώρο.

3. Η Συνέλευση του ΤΑΓΦ μετά την εισήγηση της ΣΕ, δύναται να αποφασίσει τη διαγραφή μεταπτυχιακών φοιτητών/τριών εάν:

- υπερβούν το ανώτατο όριο απουσιών (όπως προβλέπεται στο κεφάλαιο 8 του παρό­ντος Οδηγού)

- υπερβούν τη μέγιστη χρονική διάρκεια φοίτησης στο ΠΜΣ, όπως ορίζεται στο κεφάλαιο 8 του παρό­ντος Οδηγού

- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα

- έχουν παραβιάσει τις κείμενες διατάξεις όσον αφορά την αντιμετώπιση πειθαρχικών παραπτωμάτων από τα αρμόδια πειθαρχικά όργανα

- αυτοδίκαια κατόπιν αιτήσεως των μεταπτυχιακών φοιτητών/τριών

- υποπέσουν σε παράπτωμα ακαδημαϊκής δεοντολογίας, όπως **λογοκλοπή**, κατά τη συγγραφή των προβλεπομένων εργασιών τους. Συγκεκριμένα, λογοκλοπή θεωρείται η ηθελημένη ή αθέλητη αντιγραφή αυτολεξεί ή σε παράφραση τμημάτων κειμένου (ανεξαρτήτως μεγέθους) από οποιαδήποτε έντυπη (π.χ. άρθρα, βιβλία, εφημερίδες, περιοδικά, εργασίες άλλων φοιτητών) ή ηλεκτρονική πηγή χωρίς πλήρη βιβλιογραφική αναφορά στην πηγή απ’ όπου έχουν αντληθεί. Λογοκλοπή επίσης θεωρείται η οποιαδήποτε παρέμβαση τρίτων στο περιεχόμενο ή στη δομή της εργασίας (χωρίς σχετική αναφορά) καθώς και η ανάθεση της συγγραφής της εργασίας σε τρίτους. Η λογοκλοπή αποτελεί σοβαρό παράπτωμα ακαδημαϊκής δεοντολογίας και συνεπάγεται κυρώσεις που, ανάλογα με τη σοβα­ρότητα του παραπτώματος την οποία κρίνει η Συνέλευση του Τμήματος, μπορεί να κυμαίνονται από τον μηδενισμό της συγκεκριμένης εργασίας, την αποτυχία στο μάθημα, μέχρι και την οριστική διαγραφή του/της φοιτητή/τριας από το μητρώο των μεταπτυχιακών φοιτητών/τριών του Τμήματος. Τα παραπάνω ισχύουν για εργασίες στα εξαμηνιαία μαθήματα και Διπλωματικές Εργασίες.

4. Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από τους/τις μεταπτυχιακούς/ές φοιτητές/τριες (άρ.44, παρ.1., Ν.4485/2017) σε ειδικό ερωτηματολόγιο που τους δίνεται σε ηλεκτρονική μορφή από τη Γραμματεία του ΠΜΣ. Το ερωτηματολόγια συμπληρώνονται ανώνυμα, συγκεντρώνονται από έναν/μια φοιτητή/τρια του ΠΜΣ και παραδίδονται σε κλειστό φάκελο στη Γραμματεία. Δύναται η αξιολόγηση να γίνεται και με ηλεκτρονικό τρόπο αποκλειστικά. Με την ίδια διαδικασία οι μεταπτυχιακοί/ές φοιτητές/τριες καλούνται να αξιολογήσουν το ΠΜΣ μετά τη λήξη του προγράμματος σπουδών, με την κατάθεση της ΔΕ τους. Τα αποτελέσματα της αξιολόγησης των φοιτητών/τριών όσον αφορά το σύνολο του Μεταπτυχιακού Προγράμματος και των δραστηριοτήτων του αναρτώνται στην ιστοσελίδα του Τμήματος.

5. Η καθομολόγηση γίνεται στο πλαίσιο της Συνέλευσης του Τμήματος και σε χώρο του Τμήματος ή της Σχολής, παρουσία του/της Διευθυντή/ντριας του ΠΜΣ ή του Αναπληρωτή του/της, του/της Προέδρου του Τμήματος ή του Αναπληρωτή του/της και, κατά τις δυνατότητες, ενδεχομένως εκπροσώπου του Πρυτάνεως.

Πιο συγκεκριμένα στο πλαίσιο του ΠΜΣ «Αγγλικές Σπουδές: Λογοτεχνία και Πολιτισμός» απονέμεται Δίπλωμα Μεταπτυχιακών Σπουδών στις εξής ειδικεύσεις:

(1) Το ελληνικό στοιχείο στην αγγλόφωνη λογοτεχνία

(2) Αγγλόφωνο θέατρο από την Αναγέννηση έως σήμερα

(3) Αγγλόφωνη λογοτεχνία και πολιτισμός του 19ου και 20ου αιώνα.

6. Δίπλωμα Μεταπτυχιακών Σπουδών δεν απονέμεται σε φοιτητή/τρια του/της οποίου/ας ο τίτλος σπουδών πρώτου κύκλου από ίδρυμα της αλλοδαπής δεν έχει αναγνωριστεί από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ), σύμφωνα με το ν. 3328/2005 (Α΄ 80).

7. Οι μεταπτυχιακοί/ές φοιτητές/τριες μπορούν να αιτηθούν την έκδοση παραρτήματος διπλώματος.

8. Στο πλαίσιο του προγράμματος Erasmus+ το ΤΑΓΦ έχει συνάψει διμερείς συμφωνίες με πανεπιστήμια της αλλοδαπής οι οποίες υποστηρίζουν ανταλλαγές φοιτητών/τριών κατά τον Β᾽ κύκλο σπουδών, εφόσον υπάρχει συνάφεια ανάμεσα στο ΠΜΣ «Αγγλικές Σπουδές: Λογοτεχνία και Πολιτισμός» και τα ΠΜΣ της αλλοδαπής. Αντιστοίχως στα πλαίσια του Ευρωπαϊκού Πανεπιστημίου CIVIS υποστηρίζεται η κινητικότητα φοιτητών/τριών, εφόσον υπάρχει συνάφεια σπουδών σε επίπεδο Β᾽ κύκλου σπουδών.

**12. Αξιολόγηση του ΠΜΣ**

Η αξιολόγηση του ΠΜΣ είναι διαρκής έτσι ώστε τα συμπεράσματα να ενσωματώνονται και να βελτιώνουν το πρόγραμμα σπουδών. Ενδιάμεσες αξιολογήσεις γίνονται κάθε εξάμηνο με συναντήσεις των διδασκόντων/ουσών και μία συνολική συζήτηση στον Τομέα Λογοτεχνίας-Πολιτισμού, ενώ γίνεται και μία τελική αξιολόγηση με την ολοκλήρωση τού προγράμματος.

Η αξιολόγηση αφορά:

* + τους/τις διδάσκοντες/ουσες στο ΜΔΕ οι οποίοι/ες (α) αξιολογούν τους φοιτητές/τριες του μαθή­ματός τους, με τη συμπλήρωση ειδικού ερωτηματολογίου το οποίο κατατί­θεται στη Γραμματεία και (β) συνέρχονται μια φορά στη διάρ­κεια του εξαμήνου και διεξάγεται συζήτηση βάση των σχολίων, προτάσεων και εντυπώσεων των φοιτητών/τριών
	+ τους φοιτητές/τριες οι οποίοι/ες με τη συμπλήρωση ειδικών ερωτηματολογίων αξιολο­γούν (α) κάθε μάθημα στο τέλος του εξαμήνου, (β) το πρόγραμμα στο σύνολό του μετά την ολοκλήρωσή του. Οι αξιολογήσεις των μαθημάτων κατατίθενται στη Γραμματεία ή/και ηλεκτρονικά (βλ. κεφ. 11, παρ. 4)
* τα μέλη της Συνέλευσης του ΤΑΓΦ με βάση την έκθεση που συντάσσουν μέλη της ΣΕ μετά από μελέτη των αξιολογήσεων κατά τη λήξη του προγράμματος

**ΜΑΘΗΜΑΤΑ ΤΗΣ ΕΙΔΙΚΕΥΣΗΣ**

**«Αγγλόφωνη λογοτεχνία και πολιτισμός του 19ου και 20ου αιώνα» (2021-2023)**

Το ωρολόγιο πρόγραμμα των μαθημάτων ανακοινώνεται πριν από την έναρξη του εκάστοτε εξαμήνου. Επικαιροποιημένες περιγραφές αναρτώνται στην ιστοσελίδα του Τμήματος και αναλυτικά σχεδιαγράμματα δίνονται στην τάξη από τους/τις διδάσκοντες/ουσες.

**Α' Εξάμηνο**

**Μεθοδολογία της έρευνας — θεωρητικές και πολιτισμικές προσεγγίσεις στην αγγλόφωνη λογοτεχνία του 19ου-20ου αιώνα**

Άγγελος Ευαγγέλου, Mίνα Καραβαντά, Χριστίνα Ντόκου

Το μάθημα αποτελείται από μία σειρά σεμιναρίων τα οποία διδάσκονται από τα μέλη ΔΕΠ του τομέα λογοτεχνίας και πολιτισμού. Σκοπός του μαθήματος είναι η περαιτέρω ανάπτυξη εξειδικευμένων μεθοδολογικών εργαλείων που απαιτούνται για την εκπόνηση μεταπτυχιακών ερευνητικών εργασιών και της μεταπτυχιακής διπλωματικής εργασίας. Στο πλαίσιο των σεμιναρίων, θα ολοκληρωθούν σύντομες προφορικές και γραπτές εργασίες, καθώς επίσης και μια τελική ερευνητική εργασία.

**Η τρέλα στην αγγλόφωνη λογοτεχνία του 19ου και του 20ού αιώνα**

Άγγελος Ευαγγέλου

Το μάθημα επικεντρώνεται σε Αγγλικά και Αμερικανικά λογοτεχνικά κείμενα του 19ου και 20ού αιώνα που εξετάζουν την τρέλα ως κοινωνικό φαινόμενο, με έμφαση στην αναπαράσταση του «τρελού λόγου» και την εμπειρία της ψυχιατρικής παρέμβασης. Μέσω της ανάλυσης θεωρητικών κειμένων, θα αξιολογηθούν οι διαφορές όρων όπως «τρέλα», «παραφροσύνη», «ψύχωση» και «ψυχική ασθένεια», και θα εξεταστούν θέματα όπως η σχέση μεταξύ τρέλας και εξουσίας, κοινωνικών διακρίσεων, καλλιτεχνικότητας, φύλου, σεξουαλικότητας, κλπ.

**Μοντερνισμοί και εικοστός πρώτος αιώνας:**  **μοντερνισμός και περιθωριακότητα**

Σταματίνα Δημακοπούλου

Το μάθημα εξετάζει τις εμπειρίες του περιθωρίου στον Αμερικανικό μοντερνισμό. Θα μελετήσουμε έργα συγγραφέων που βρέθηκαν ή βρίσκονται ακόμα στο περιθώριο του Αμερικανικού μοντερνιστικού κανόνα. Έργα συγγραφέων όπως η Mina Loy, η Djuna Barnes και ο Claude McKay, που έχουν πλέον συμπεριληφθεί στον μοντερνιστικό κανόνα, θα εξεταστούν παράλληλα με συγγραφείς όπως ο Charles Henri Ford και ο Richard Bruce Nugent, η ένταξη των οποίων στο πλαίσιο της μοντερνιστικής κληρονομιάς παραμένει προβληματική.

**Β᾽ Εξάμηνο**

**Το μυθιστόρημα του 21ου αιώνα: Σύγχρονες Θεωρητικές Προσεγγίσεις Αποαποικιακές προσεγγίσεις στη σύγχρονη καραϊβική γραφή**

Μίνα Καραβαντά

Το μάθημα εστιάζει στην ποιητική του Édouard Glissant και στις θεωρητικές προσεγγίσεις της Sylvia Wynter και του C.L.R James, και εξετάζει τη σχέση ανάμεσα σε σύγχρονα κείμενα της Καραϊβικής λογοτεχνίας και στην αποαποικιακή θεωρία (decolonial theory) με αναφορές στους Walter Mignolo, Catherine Walsh, Gayatri Spivak, και Enrique Dussel. Στα πλαίσια του μαθήματος θα μελετήσουμε κείμενα των Erna Brodber, Patrick Chamoiseau, Michelle Cliff, Maryse Condé and Caryl Phillips, M. Nourbese Philip, Dionne Brand, Nancy Morejón και Joan Anim-Addo, καθώς επίσης και ντοκυμαντέρ των John Akomfrah and Steve McQueen.

**Μετεγγραφές του αρχαίου ελληνικού δράματος στο σύγχρονο αμερικανικό θέατρο** Κωνσταντίνος Μπλατάνης

Το μάθημα εξετάζει μια σειρά διαφορετικών μετεγγραφών της αρχαιοελληνικής δραματουργίας τις οποίες ανέλαβαν Αμερικανοί θεατρικοί συγγραφείς αλλά και σκηνοθέτες στη διάρκεια των τελευταίων εκατό χρόνων. Μέσα από τη μελέτη έργων του λογοτεχνικού και θεατρικού κανόνα όσο και πειραματικών εγχειρημάτων, το μάθημα εξετάζει τους τρόπους με τους οποίους ο δημιουργικός αυτός διάλογος με το αρχαίο ελληνικό δράμα επηρέασε την εξέλιξη του αμερικανικού θεάτρου.

**Τα κόμικς και το εικονογραφημένο μυθιστόρημα: περιθώριο και πανόραμα**

Χριστίνα Ντόκου

Ως μια νέα μορφή υβριδικής τέχνης με ισχυρή και περίπλοκη επιρροή—και όχι μόνο στην ποπ κουλτούρα—τα κόμικς και η λογοτεχνικότερη εκδοχή τους, το εικονογραφημένο μυθιστόρημα, συγκεντρώνουν ακαδημαϊκό και θεωρητικό ενδιαφέρον τόσο λόγω μορφολογικών ιδιαιτεροτήτων όσο και για την ικανότητά τους να εκφράζουν περιθωριακές και αποκλίνουσες ταυτότητες με ευαισθησία και ενσυναίσθηση. Η ανάλυση επιλεγμένων εικονογραφημένων μυθιστορημάτων από δυτικούς αγγλόφωνους δημιουργούς θα μας εισάγει στην θεωρία και τεχνικές ερμηνείας της σειραϊκής τέχνης, ενώ ταυτόχρονα θα αναδείξει πως οι τεχνικές αυτές μπορούν να απεικονίσουν με θετική, αλλά όχι ωραιοποιητική, διάθεση, τις «αόρατες» ζωές περιθωριακών ανθρώπων, αποκλεισμένων από το κυρίαρχο κοινωνικό (παν)όραμα.

 **Χρήσιμες διευθύνσεις και τηλέφωνα: Δημόσιοι φορείς**

|  |  |
| --- | --- |
| ΔΟΑΤΑΠ | Αγίου Κωνσταντίνου 54, 10437 Αθήνα Τηλ. 210 5281000, <http://www.doatap.gr/> |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ | Ανδρέα Παπανδρέου 37, 15180 Μαρούσι Τηλ: 210 344 2000, [www.ypep.gr](http://www.ypepth.gr/) |
| ΙΚΥ (Ίδρυμα Κρατικών Υποτροφιών) Πληροφορίες για κρατικές υποτροφίες εσωτερικού και εξωτερικού. | Εθνικής Αντιστάσεως 41, 14234 Νέα Ιωνία. Αθήνα Τηλ: 210 3726300, φαξ: 210 3221863, <http://www.iky.gr/> |

|  |  |
| --- | --- |
| ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ Τμήμα Μεταπτυχιακών Σπουδών και Έρευνας | Παλαιών Πατρών Γερμανού 7, 10561 Αθήνα. Τηλ. 210 3689919, φαξ 3689921 |

|  |  |
| --- | --- |
| ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ Διεύθυνση Κληροδοτημάτων: | Χρ. Λαδά 6, 10561 Αθήνα Τηλ. 210 3689131/4 |
| Το Τμήμα Υποτροφιών και Βραβείων παρέχει πληροφορίες για τις υποτροφίες εσωτερικού και εξωτερικού που χορηγούνται από κληροδοτήματα του ΕΚΠΑ. |  |

Έργο Εξωφύλλου

Liubov Popova, *Traveling Woman* (1915), Oil on canvas, Public Domain